ถนนข้าวสารคึกคัก ประชาชนและนักท่องเที่ยวชาวต่างชาติจำนวนมาก เดินทางมาเฉลิมฉลองเทศกาลมหาสงกรานต์
ถนนข้าวสารคึกคัก ประชาชนและนักท่องเที่ยวชาวต่างชาติจำนวนมาก เดินทางมาเฉลิมฉลองเทศกาลมหาสงกรานต์บรรยากาศวันแรกของเทศกาลสงกรานต์ ที่ถนนข้าสารเป็นไปอย่างคึกคัก เนื่องจากมีประชาชนและนักท่องเที่ยวชาวต่างชาติเดินทางมาร่วมเล่นน้ำสงกรานต์เป็นจำนวนมาก ซึ่งส่วนใหญ่ต่างสวมเสื้อใส่เสื้อผ้าสีสันสดใส ลายดอกไม้  เพื่อต้อนรับเทศกาลปีใหม่ไทยปีนี้นางสาวนันทิชา  พูลสมบัติ หนึ่งในประชาชนที่เดินทางมาร่วมเล่นน้ำสงกรานต์ เปิดเผยว่า ตั้งใจเดินทางมาเล่นน้ำสงกรานต์จากจังหวัดนนทบุรี ซึ่งวันนี้มาพร้อมกับเพื่อนๆ ส่วนตัวรู้สึกตื่นเต้นและดีใจเป็นอย่างมากที่ได้มาร่วมเล่นน้ำสงกรานต์ทั้งนี้บริเวณถนนข้าวสาร  ได้มีเจ้าหน้าคอยดูแลรักษาความปลอดภัยและอำนวยความสะดวกให้แก่ประชาชน โดยมีการตั้งจุดคัดกรองประชาชนและนักท่องเที่ยว จำนวน 5 จุด หน่วยแพทย์เคลื่อนที่ หน่วยกู้ภัย พร้อมทั้งมีเจ้าหน้าที่ตำรวจ ทหาร เจ้าหน้าที่เทศกิจ คอยตรวจดูความเรียบร้อยภายในงาน รวมถึงเข้มงวดไม่ให้มีการจำหน่ายเครื่องดื่มแอลกอฮอล์ และขอความร่วมมือประชาชนงดเล่นแป้ง ดินสอพอง และปืนฉีดน้ำแรงดันสูง